สวัสดีค่ะ หนูอายุ16ปี เจอแต่ปัญหามาตลอด ร้องไห้ทุกวัน เครียดมีเรื่องให้คิดมากตลอดเวลา รู้สึกไร้ค่ามากๆ เหมือนเป็นตัวปัญหา คิดฆ่าตัวตายทุกวัน แต่ไม่ทำ ควรทำยังไงให้ตัวเองหลุดพ้นจากปัญหา หยุดคิดฆ่าตัวตายคะ ?
repostสวัสดีค่ะ อาการร้องไห้ เครียดนั้นเป็นอาการปกติที่พบได้ในคนทั่วไปที่ต้องเผชิญกับปัญหาชีวิตแต่หากมีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจจะจัดเป็นโรคทางจิตเวช เช่นโรคซึมเศร้า หรืออารมณ์เปลี่ยนแปลงได้ ควรแจ้งให้ผู้ปกครองทราบ เพื่อทำการรักษาภายใต้การดูแลของจิตแพทย์ต่อไปการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น